Το ***Alvin Ailey American Dance Theater*** ή ***AAADT*** είναι αμερικανική ομάδα χοροθεάτρου με έδρα τη Νέα Υόρκη. Ιδρύθηκε το 1958 από τον χορογράφο και χορευτή Άλβιν Έιλι (1931 – 1989) και είναι αναγνωρισμένο από το Κογκρέσο των Ηνωμένων Πολιτειών ως *ζωτικής σηµασίας πολιτιστικός πρεσβευτής των Η.Π.Α. σε όλο τον κόσµο*.

Ιστορική επισκόπηση
-------------------

Έδωσε την παρθενική του παράσταση στις 30 Μαρτίου 1958, με ένα καστ κυρίως Αφροαμερικανών μοντέρνων χορευτών υπό την καθοδήγηση του Άλβιν Έιλι για να εξελιχθεί με τα χρόνια σε ένα πολυπολιτισμικό χορευτικό σύνολο. Σκοπός του Έιλι ήταν η δημιουργία μιας χορευτικής ομάδας που θα εμπλούτιζε τον τομέα του αμερικανικού μοντέρνου χορού και που θα βοηθούσε στην ενίσχυση της αφροαμερικανικής πολιτισμικής κληρονομιάς και ταυτότητας.

Το ***Alvin Ailey American Dance Theater*** απέκτησε διεθνή φήμη τη δεκαετία του ’60, όταν πραγματοποίησε περιοδείες πρώτα στη Νοτιοανατολική Ασία και την Αυστραλία και στη συνέχεια στη Βραζιλία, στην Ευρώπη και στην Αφρική (π.χ. World Festival of Black Arts στη Σενεγάλη και σε μια σειρά άλλων αφρικανικών κρατών). Στο πέρασμα των ετών, το Αμερικανικό Χοροθέατρο του Άλβιν Έιλι έχει εμφανιστεί μπροστά σε εκατομμύρια θεατές και σε περισσότερα από 70 κράτη, παρουσιάζοντας έργα του ιδρυτή του (π.χ. *Revelations*, *Night Creature*, *Cry*) και άλλες δημιουργίες πρωτοποριακών χορογράφων της εποχής. Μεταξύ άλλων έχει εμφανιστεί σε χώρους και φεστιβάλ όπως στο Λευκό Οίκο των ΗΠΑ (για πρώτη φορά το 1968),  στο εναρκτήριο *World Festival of Black Arts* του 1966 στο Ντακάρ της Σενεγάλης, στα Φεστιβάλ του Εδιμβούργου και των Αθηνών (για πολλά χρόνια στο Ηρώδειο), στο Θέατρο Μαρίνσκι της Αγίας Πετρούπολης κ.α.

Μετά το θάνατο του Έιλι (1989), την καλλιτεχνική διεύθυνση ανέλαβε η Τζούντιθ Τζέιμισον, σημαντική χορεύτρια του AADT για αρκετά έτη. Τη διαδέχτηκε το 2011 ο Ρόμπερτ Μπατλ, που αποχώρησε το 2023.

Καλλιτεχνική διεύθυνση
----------------------

* Άλβιν Έιλι (1958 – 1989)

* Τζούντιθ Τζέιμισον (1989 – 2011)

* Ρόμπερτ Μπατλ (2011 – 2023)

* Μάθιου Ράσινγκ (2023 – )

Παραπομπές
----------

1. ↑  «60 χρόνια Alvin Ailey». *Μέγαρο Μουσικής Αθηνών* (στα Αγγλικά). Ανακτήθηκε στις 4 Μαρτίου 2024.
2. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
3. 1 2  «Θα... ξαναγκρεμίσει το Ηρώδειο». *ΤΑ ΝΕΑ*. 12 Αυγούστου 2008. Ανακτήθηκε στις 4 Μαρτίου 2024.
4. ↑  «Alvin Ailey». *Alvin Ailey American Dance Theater*. 5 Φεβρουαρίου 2010. Ανακτήθηκε στις 4 Μαρτίου 2024.
5. ↑  Βουλγαρη, Της Σαντρας (14 Σεπτεμβρίου 2008). «Ηρώδειο χωρίς τα «Alvin Ailey» δεν γίνεται!». *Η ΚΑΘΗΜΕΡΙΝΗ* (στα greek). Ανακτήθηκε στις 4 Μαρτίου 2024. CS1 maint: Μη αναγνωρίσιμη γλώσσα (link)
6. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
7. ↑  «Alvin Ailey, Jr. | Modern Dance, African-American, Ballet | Britannica». *www.britannica.com* (στα Αγγλικά). 9 Φεβρουαρίου 2024. Ανακτήθηκε στις 4 Μαρτίου 2024.
8. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
9. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
10. ↑  Winship, Lyndsey (2023-08-24). «Alvin Ailey American Dance Theater review – extraordinary soul-stirring dance» (στα αγγλικά). *The Guardian*. ISSN 0261-3077.. Ανακτήθηκε στις 2024-03-04.
11. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
12. ↑  «Explore Our History». *Alvin Ailey American Dance Theater*. Ανακτήθηκε στις 4 Μαρτίου 2024.
13. ↑  «ALVIN AILEY AMERICAN DANCE THEATER». *ΤΟ ΒΗΜΑ*. 24 Νοεμβρίου 2008. Ανακτήθηκε στις 4 Μαρτίου 2024.
14. ↑  «Judith Jamison | Biography, Dance, Cry, Alvin Ailey, & Facts | Britannica». *www.britannica.com* (στα Αγγλικά). Ανακτήθηκε στις 4 Μαρτίου 2024.
15. ↑  Seibert, Brian (2023-11-16). «Robert Battle, Artistic Director of Alvin Ailey Company, Resigns» (στα αγγλικά). *The New York Times*. ISSN 0362-4331.. Ανακτήθηκε στις 2024-03-04.

Εξωτερικοί σύνδεσμοι
--------------------

* Alvin Ailey American Dance Theater website